text: Skattefiduser på handelsskolen?
  31 marts 2011 kl. 12.27
  Mon eleverne får et par skattefiduser? Skattevæsenet prøver i disse dage at lære de unge på IBC, International Business College, i Fredericia om skatteforhold.
  Hg2 på handelsskolen har siden onsdag haft besøg af tre medarbejdere fra SKAT. De skal lære eleverne i alt, der har med skattebetaling, privatøkonomi og gæld at gøre. 
  Netop skatteforhold har vist sig at være et område, som mange unge er mindre vidende om. F.eks. ved mange studerende ikke, at de skal betale skat af deres job, som de har ved siden af SU.
  